sasicodes/solvari-1 huggingface dataset:
ஏனெனில் நம்மில் சிலர் ஏதாவது ஒரு காலத்தில் பின் நவீனத்துவ இலக்கியம் புனைவதில் ஈடுபட்டவர்கள் அது நீடித்த வரை மகிழ்ச்சியாய் இருந்தவர்கள்.
ஆகையால் பின் நவீனத்துவத்தை விட்டுச் செல்லுமுன் இறுதியில் ஒரு முறை நான் இக்கேள்வியைக் கேட்க வேண்டியிருக்கிறது பின் நவீனத்துவம் என்னவாக இருந்தது ?
பின் நவீனத்துவத்தைப் பற்றி எழுதப்பட்ட பல புத்தகங்களைப் படித்திருக்கிறேன் அப்புத்தகம் ஒவ்வொன்றிலும் என் பெயர் இருக்கிறதா என்று தேடுமளவு தற்பெருமையும் என்னுடைய ஆவலை நானே ஏளனம் செய்யும் தன்மையும் ஒருசேர அமையப் பெற்றவன் நான்.
பெக்கெட்டின் சொல்வது போல் உண்மையைச் சொல்லப் போனால் சரி நேர்மையாகவாவது இருப்போமே நான் என்ன சொல்ல வருகிறேன் என்று கடைசியாக எனக்குப் பிடிபட்டுக் கணிசமான காலமாகி விட்டது.
பின் நவீனத்துவ எழுத்தாளர்கள் என்று பெயர் சூட்டப்பட்டவர்களுக்கே பின் நவீனத்துவம் என்றால் என்ன அதன் அர்த்தம் என்ன அது செயற்படும் முறையென்ன என்பதெல்லாம் புரிந்ததில்லை ஆயினும் அவர்கள் உண்மையான பின் நவீனத்துவப் புனைவுகளைத் தொடர்ந்து படைத்தனர்.
உலகம் முழுதும் ஏன் அகிலம் முழுதும் பின் நவீனத்துவ மயமான இந்தத் தருணத்தில் இவ்வெழுத்தாளர்கள் சற்றுப் பின்வாங்கி தாம் பல வருடங்களுக்கு முன் தொடங்கி வைத்த ஓர் இயக்கத்தின் விளைவுகளைக் கொஞ்சம் நகைச்சுவை உணர்வோடு பார்த்து ரசிக்கலாம்.
பளபளவென்ற ஒரு மினுக்குப் பத்திரிகையில் பெண்கள் விருந்துகளுக்கு அணியும் ஒன்று பின் நவீனத்துவ உடை என்று வர்ணிக்கப் பட்டிருந்தது.
ஓர் அறையின் அலங்கரிப்பு ஒரு கட்டடத்தின் வடிவமைப்பு ராக் அண்ட் ரோல் ஒலித்தட்டு அல்லது விடியோடேப் தயாரிப்பு தொலைக்காட்சி விளம்பரம் அல்லது செய்திப்படம் தொலைக்காட்சி விளம்பரத்துக்கும் செய்திப்படத்துக்குமிடையே உள்ள பிரதிக்குள் பிரதி உறவு விண்வெளிக்கலங்கள் மனித இனத்தின் உணர்ச்சிகள் நீர்த்துக் கொண்டிருத்தல் நடுத்தர வயதின் ஏமாற்றத்தை எதிர்நோக்கிக் கொண்டிருக்கும் இரண்டாம் உலகப்போருக்குப் பின்பட்ட தலைமுறையின் ஒட்டுமொத்த கோபமும் இருண்ட எதிர்காலநோக்கும் கலாச்சார வர்க்கக் கட்டுமானங்களின் அழிவு பல்கலைக்கழகங்களின் தாழ்வு ஒட்டுமொத்த அழிவின் விளிம்பில் நிற்கும் விலங்கு வகைகள் அரசியலின்அல்லது இருப்பின் உடைவுகள் பிம்பங்கள் பாதிப்புப்போக்குகள் மீதுள்ள அதீத விருப்பு புதிய தொழில்நுட்பத்தின் செயல்முறையும் பாதிப்புகள் இத்யாதி இத்யாதி..... இப்பட்டியலில் நான் சிலவற்றைக் கழித்து சிலவற்றைப் புகுத்தியிருக்கிறேன்.
அதனால் அறிந்தோ அறியாமலோ பின் நவீனத்துவப் புனைவிலக்கியத்தைப் படைத்த நாமெல்லோரும் மறக்கப்பட்டு விட்டோம் அல்லது இன்மையின் இருப்பிடத்துக்கு ஒதுக்கப்பட்டு விட்டோம்.
நாம் வந்த வழியைத் திரும்பி நோக்கி என்ன செய்தோம் எப்படிச் செய்தோம் ஏன் செய்தோம் என்று மதிப்பீடும் மறுமதிப்பீடும் செய்வதற்கு இதுவே தகுந்த தருணமாகும்.
வானவெளியில் பறந்து வந்த ஒரு கூக்குரல் போல் பின் நவீனத்துவப் புனைவிலக்கியமும் வந்து மறைந்தது அதனுடன் ஒப்பிடுவதற்குத் தற்போது ஒன்றுமேயில்லாமல்.
அங்கீகரிக்கப்பட்ட படைப்பு முறைகளை எதிர்ப்பதால் அல்லது நிராகரிப்பதால் தடுமாற்றமும் முடிவின்மையும் கொண்டவையாக இயக்கங்கள் அமைகின்றன.
சந்தேகத்துக்கும் நம்பிக்கையின்மைக்கும் அப்பால் பார்க்க இயலாத பின் நவீனத்துவப் புனைவிலக்கியம் சந்தேகத்தையும் நம்பிக்கையின்மையையும் ஒரு சிறப்பம்சம் ஆக்கியது.
நிச்சயமாக மினிமலிஸ்ட் அல்லது ஸைபர்பங்க் அல்லது ஹைடெக் அல்லது ட்ரான்ஸ் புனைவிலக்கியமோ இன்றைய கதைத் தொகுப்புகளின் அட்டைகளில் புனைவிலக்கியமென்ற தகுதியைப் பெறும் எதுவுமோ அல்ல.
இடம்பெயரும் பறவைகள் போல் அது கண்முன் தோன்றி பின் மறைந்தது வானவெளியில் அது சிறகடித்துப் பறந்து பின் தொடுவானத்துள் மறைந்ததை நாம் பார்த்தோம்.
ஒரு வினோதமான தேவையால் முக்கியமாக தனக்குள்ளேயே தன் மறைவையும் அது பொதிந்து வைத்திருந்தால் பின் நவீனத்துவம் இறக்க வேண்டியதோ அல்லது எங்காவது சென்று வேறொன்றாக மாற வேண்டியதோ அவசியமாயிற்று.
தனது மறைவையும் இயலாமையையும் பற்றிச் சிந்தித்ததால் பின் நவீனத்துவப் புனைவிலக்கியம் ஜான் கார்ட்னரின் க்கான தகுதிகளை அடைந்திருக்கலாம்.
சில வருடங்களுக்கு முன் ஜான் கார்ட்னர் எழுதுகிறார் உண்மையான ஒழுக்கக்கூறுடைய புனைவிலக்கியமென்பது உலகத்தில் கடினமும் ஆபத்தும் நிறைந்த பரிசோதனை முயற்சி.
இன்று பின் நவீனத்துவத்தைப் பற்றி நடக்கும் விவாதங்களிலிருந்து தெளிவாவது அதற்கான ஒரு மாபெரும் நினைவுச் சின்னம் எழுப்பும் முயற்சி நடந்து கொண்டிருக்கிறது முழுமனதோடு இல்லாவிடினும்.
நான் பாரிஸில் சிறுவனாக இருந்தபோது ஒரு விமானம் வானில் பறந்து போனால் எல்லோரும் வீதிக்கு ஓடிச்சென்று அதை வேடிக்கை பார்ப்பது வழக்கம்.
பின் நவீனத்துவ நாவல் என்று அழைக்கப்படும் என்ற நாவலில் ஒரு கதாபாத்திரம் மற்றொன்றிடம் சொல்கிறது நீ உன் கடந்தகாலத்தின் கல்லறையை விரலால் சுட்டிக்காட்டுவதன் மூலம் அதை வாழவைக்க வழி கண்டுபிடித்து விட்டாலும் நீ சுட்டிக்காட்டும்போது உன்னை எங்களால் பிடிக்க முடிவதில்லை...அது ஓர் அசைவு ஒரு குறி ஒரு புத்திசாலித்தனமான நகல்...இதன் மூலம் நீ உன் குற்றவுணர்வு அனைத்தையும் பிறர் மீது எங்களின் மீது சுமத்தினாலும் நீ அதைப் பற்றிப் பேசவும் எழுதவும் ஒளிவுமறைவுடன்தான் என்றாலும்கூட தேர்வு செய்திருக்கிறாய் என்ற உண்மை...அது தப்பித்தலா இதற்கு இன்னொரு பாத்திரம் சொல்லும் பதில் ஆம் அதுதான் சிக்கல் குறிப்பாக என் வாழ்க்கை எதைப் பற்றியது...என் எழுத்தும்தான் தப்பித்தலா அறிதலுக்கு மேம்பட்ட தரிசனமா நீ சரியாகச் சொல்லி விட்டாய் தரிசன நிலையை விட தப்பித்தலே அதிகம் என்று நான் சொல்வேன்.
பிறந்த கணத்தில் இறக்கத் துவங்கிய பின் நவீனத்துவம் நபோக்கோவ் ஃப்யூக்கோ பார்த்தெஸ் பெரெக் கோர்ட்டஸார் போர்ஹே கால்வினோ பார்த்தெல்ம் பெர்ன்ஹார்ட் கோஸின்ஸ்கி மற்றும் பலர் காலம் மாறிய போதெல்லாம் தொடர்ந்து சிறிது சிறிதாய் இறந்து கொண்டிருந்தது.
அப்ஸ்ற்றாக்ட் எக்ஸ்ப்ரெஷனிஸம் புது ரோமன் அமைப்பியல் பின் அமைப்பியல் ஸெமியாட்டிக்ஸ் மறுகண்டுபிடிப்பான ரஷ்ய ஃபார்மலிஸம் கன்ஸெப்சுவலிஸம் கட்டவிழ்ப்பு புனைவு பற்றிய புனைவு எதிர்ப்புனைவு மேம்பட்ட புனைவு புது ஜர்னலிஸம் முதலியனவும் பின் நவீனத்துவமாகும்.
மேற்கூறப்பட்ட பெயர்களும் பதங்களும் திடுமென்று கிழங்களாக பழையனவாகத் தெரிகின்றனஇருந்தும் என்ன நடந்ததென்று நமக்குத் தெரியாது என்று உணர்கிறேன்.
ராபர்ட் கூவரின் கதை ஞாபகத்திற்கு வருகிறது கதையின் துவக்கத்தில் ஓர் எழுத்தாளன் கதை துவங்குவதற்காகத் தன்னைச் சுட்டுக் கொள்கிறான்.
நான் ஆர்வமின்றி இறந்து போவேன் என்று சொல்லும் மலோன் தனது மரணத்தை முறியடித்துத் தன் மரணத்துள் மறுபிறப்பு செய்யும் ஆம் மீண்டும் பெக்கெட் புத்தகத்தின் இறுதிப் பத்தியைப் படிக்க வேண்டும் எல்லாம் தயார்.
ஜான் பார்த்தின் துவக்க வரிகளைச் சிறிது மாற்றம் செய்கிறேன் இன்னும் ஒரு முறை அதை முயன்று பார்ப்பதற்கு நமக்கு விருப்பமே நாம் நீண்ட காலம் நமது பின் நவீனத்துவப் பயணம் முழுதும் நம் கதையோடு விளையாடிக் கொண்டுதானே இருந்தோம்.
பின் நவீனத்துவத்தை ஒப்புக்கொள்வதற்காக அல்லது தூக்கியெறிவதற்காக அந்நாளில் எல்லாருக்கும் எல்லா விடயங்களிலும் ஒப்புமை அல்லது எதிர்ப்பு உண்டு ஆவலோடு காத்திருந்த அவையினரை நோக்கி அந்த விலகு வளையம்தான் பின் நவீனத்துவம் என்றார்.
அந்தப் பேராசிரியவிமர்சகர் உடனே தொடர்ந்தார் ஆனால் நம்பிக்கையிழந்து விட வேண்டாம் சற்றே வளைந்து விலகிய அந்த நேர்கோடு தன்னைத் திருத்திக் கொண்டு தன் நேர் பாதையில் மீண்டும் தொடரும்.
சற்றே பேச்சை நிறுத்தினார் தன் பாண்டித்தியத் தாடியைத் தடவிக் கொண்டார் தன்னிறைவுடன் ஏளனப்பார்வை பார்த்தார் பின் அழுத்தந்திருத்தமாய் இதையும் சேர்த்தார் அது தவிர்க்க முடியாதது.
தாராளமான கூகென்ஹைம் ஸ்காலர்ஷிப்பில் தற்காலத்து ஃப்ரெஞ்ச் கவிதையின் பாதிப்புப் போக்குகள் கண்டுபிடிப்பு ஒரு பாதிப்புப் போக்குமே இல்லை என்பதைப் பற்றி ஒரு பாண்டித்தியமான புத்தகம் எழுதுவதாகப் பேர் பண்ணிக் கொண்டு.
அன்றுதான் அவன் என்ற முதன்முதலாகப் பிரசுரிக்கப்பட்ட தன் நாவலின் முதல் வரியை எழுதினான்.... முதல் வரி இப்படிச் செல்கிறது முன்னொரு காலத்தில் இரண்டு மூன்று வாரங்களுக்கு முன்பு பிடிவாதமும் மனவுறுதியும் கொண்ட ஒரு நடுத்தர வயது மனிதன் பின்வரும் தலைமுறைகளுக்காகப் பதிவு செய்ய முடிவு செய்தான்.... ஃபெடர்மன் இம்முதல் வரியை எழுத உட்கார்ந்த போது அவனைச் சுற்றிலுமுள்ள உலகில் வினோதங்கள் பல நடந்து கொண்டிருந்தன முக்கியமாக இலக்கிய உலகில்.
ஃப்ரான்ஸில் ஒரு பெரும் குழுவே சந்தேக யுகம் என்ற தலைப்பு கொண்ட கட்டுரைத் தொகுப்பில் சந்தேகத்துள் அகப்பட்டுத் தவித்துக் கொண்டிருந்தது.
கார்னெல் பல்கலைக்கழகத்தில் அமெரிக்கா பேராசிரியர் ரானல்ட் ஸுகெனிக் தன் மாணவர்களிடம் நாவலின் இறப்பை அறிவித்துக் கொண்டே நாவலின் இறப்பு என்ற தலைப்பில் ஒரு கதை எழுதினார்.
இன்னும் பலர் இன்னும் பல இடங்களில் இந்த காலகட்டத்தில் எழுத்தின் மூலமோ சொற்பொழிவு மூலமோ நாவலின் இறப்புக்காக எழுத்தாளனின் இறப்புக்காக இலக்கியத்தின் இறப்புக்காக ஒப்பாரி வைத்துக் கொண்டிருந்தனர்.
அறுபதுகளில் இத்தகைய பின்புலத்தில் இந்த இழவுவீட்டுச் சூழலில் எதிர்மறைகளினூடே அழிவைப் பற்றிய இருண்மையின் நடுவேதான் இந்த எழுத்தாளன் தன் புது நாவலை எழுதத் தொடங்கினான்.
பிடிவாதமும் அறிவும் கொண்ட எழுத்தின் தேவையையும் இயலாமையையும் உணர்ந்த அந்த எழுத்தாளன் அச்சந்தேகத்தை தன்னிலைப் பிம்பமாக ஒரு பலமாக மாற்றி தான் எழுதிக் கொண்டிருந்த நாவலை தொடர்ந்து அழிக்க பயன்படுத்திக் கொண்டான்.
வரலாறு சமூகம் அரசியல் கலாச்சாரம் இத்துடன் தன் சொந்தக் கலையையும்அதனால் வரலாற்றுச் சொல்லாடல் அரசியல் சொல்லாடல் இலக்கியச் சொல்லாடல்ஆகிய அனைத்தையும் சந்தேகிப்பதன் மூலமே எழுத்தாளனால் எப்படியோ தன் வேலையைச் செய்ய முடிந்தது.
இந்த உண்மையை நான் உணர்ந்த தருணத்திலிருந்து எனக்குப் புரிந்தது உறுதியான நிச்சயமான அறிதல் வேண்டுமெனில் இதுவரை நான் என் நம்பிக்கைகளாய் அங்கீகரித்த அனைத்துக் கருத்துக்களையும் முழுமையாய் ஒதுக்கி விட்டு ஆரம்பத்திலிருந்து துவங்க வேண்டும்.
ரோனால்ட் ஸுகெனிக் தனது கதையை இவ்வாறு துவங்குகிறார் தற்காலத்திய எழுத்தாளன் தான் ஓர் அங்கமாகும் வாழ்க்கையை நுட்பமாய் உணரும் எழுத்தாளன் ஆரம்பத்திலிருந்து துவங்க வேண்டிய நிர்ப்பந்தத்திற்கு உள்ளாகிறான் யதார்த்தம் காலம் தான் என்பவற்றின் இருப்பு இன்மையே.
ஆனால் நான் இங்கு ஒன்றைத் தெளிவுபடுத்த வேண்டும் அந்த நாவலை எழுதத் துவங்கிய போது ஒரு பின் நவீனத்துவ நாவலையோ பரிசோதனை நாவலையோ எழுத வேண்டுமென்று துவங்கவில்லை.
தன் மேல் சந்தேகமும் விளையாட்டு மிகக் கடினமாகவோ அல்லது இயலாததாகவோ இருக்கிறதென்ற பயமும் பின் நவீனத்துவக் கதைவழியின் மேல் படர்ந்திருந்தன.
இந்த விளையாட்டு ஓர் உபகரணம் ஒரு விளக்கம் ஒரு கொண்டாட்டம் மட்டுமல்ல ஓர் அத்தியாவசியமான தேவையும் கூட தன்னை அழுத்தும் சந்தேகத்தையும் மீறி ஒவ்வோர் அங்குலமாக ஒவ்வொரு பக்கமாக முன்னகர்ந்து கதை சொல்வதற்கு எழுத்தாளனுக்குத் தேவைப்படும் விளையாட்டு.
இத்தகைய மீறுதலின் போது கதைக்கரு கதாபாத்திரம் பின்புலம்இடம் மற்றும் பிற புனைவிலக்கிய மரபுகள் மாற்றப்பட்டன அல்லது அழிக்கப்பட்டன.
திடுமென்று பின் நவீனத்துவம் என்ற கதையும் முடிந்தது இறப்பதற்குத் தயாராய் இன்னொரு காலகட்டத்தில் இன்னோர் இடத்தில் மறுபிறப்பு செய்ய வசதியாய்.
ஒன்றிலிருந்து மற்றொன்று மாறுபட்ட போதிலும் இப்படைப்புகள் அனைத்தும் தீவிர சந்தேகத்திலும் நம்பிக்கையின்மையிலும் எழுதப்பட்டவைஎங்கு எப்போது எழுதப்பட்டது என்பது பற்றி தம்மைப் பற்றி தாம் என்ன சொல்லசெய்ய முயல்கிறோம் என்பது பற்றி.
சந்தேகத்துள் பிறந்து அதிலேயே வளர்ந்த இப்புனைவிலக்கியம் தன்னை மட்டும் சந்தேகிக்கவில்லை கூடவே தான் தோன்றிய வரலாற்று கலாச்சாரச் சூழலையும் சந்தேகித்தது.
அடிப்படையே வெறும் மின்பிம்பம் என்று மாறிப்போன உலகில் வரலாறு இலக்கியம் சார்ந்த உண்மை என்ற பழைய கேள்வியும் நிலைத்த உண்மை என்பதும் பொருளற்றதாயின.
அறுபதுகளில் இலக்கியத்தின் இறப்பைப் பற்றிய தொடர்ந்த அறிவிப்புகள் பின் நவீனத்துவம் அந்த இறப்பைத் தொடர்ந்து எடுத்துக்காட்டிய விதம் ஆகியவற்றால் மேட்டிமை இலக்கியம் மூழ்குவதைக் கண்டு பாப்இலக்கிய ஆர்வலரான லெஸ்லி ஃபீட்லருக்கு ஏற்பட்ட மகிழ்ச்சியின் மிகுதியால் எண்பதுகளில் என்ற தலைப்பில் அவர் ஒரு புத்தகத்தை எழுதினார்.
எந்த எழுத்தாளனின் படைப்புத்திறன் இலக்கியத்தின் மூலம் என்று சொல்லப்பட்டதோ அந்த எழுத்தாளனே இறந்து போனவனாக வெறுமே மொழியின் கலாச்சாரத்தின் சிதறுதுண்டுகளைக் கோர்ப்பவனாக ஆக்கப்பட்டான்.
ஒன்றின் சாயலில் மற்றொன்றுமான எழுத்தையும் மற்றவரின் எழுத்தை நகலெடுக்கும் எழுத்தாளரையுமே பின் நவீனத்துவத்தால் வழங்க முடிந்தது.
இலக்கியத்தின் புனிதக் கோட்பாடு ஆராயப்பட்டது விவாதிக்கப்பட்டது இறுதியில் உடைக்கப்பட்டது இலக்கிய வரலாறு என்பது காலமாற்றத்தின் மாயை என்று உதறப்பட்டது ஒரு நிகழ்வின் முந்தைய வரலாற்றை மறுதலித்து அது நிகழும் தருணத்தை மட்டுமே காணுதல் என்ற உலகநோக்கு அங்கீகரிக்கப்பட்டது.
இலக்கியத்தின் இப்போது அர்த்தமற்றுப் போயின அல்லது அர்த்த மிகுதியில் மூழ்கின அடிப்படையற்று முற்றுப்பெறாது முரண்கள் நிறைந்த மொழி இலக்கணம் நியதி வடிவம் முறைப்படுத்துதல் என்று மொழியின் வெற்று வார்த்தைப் பிரயோகங்கள்.
எழுத்துக்களின் அர்த்தம் எழுத்தாளனின் திறமையால் பிரதியினுள் இயல்பாகப் பொருந்தி காலாகாலத்துக்கும் நிலைத்திருப்பது என்பது மாறி தற்காலிகமானதாகவும் வாசகர்களால் அருளப்பட்டதாகவும் தெரிந்தது.
மனித இனத்து உலக அனுபவங்களின் புனித புராணமாக கலாச்சாரத்தின் விலைமதிப்பற்ற அடையாளமாக மாறாத அடிப்படை மனித இயல்பின் ஒட்டுமொத்த உண்மையாக இலக்கியத்தைப் போற்றுவது நின்றது தனிமனித சுதந்திரத்தை அழிக்கும் ஆதிக்க சக்தியாக பெண்களின் மீதும் பிற தாழ்த்தப்பட்டோர் மேலும் வெள்ளைக்கார ஆண் ஆதிக்கம் செலுத்த உதவும் உபகரணமாகவே இலக்கியம் காணப்பட்டது.
இலக்கியத்தின் தாழ்ந்த வேலைக்காரனாக இருந்த இலக்கிய விமர்சனம் தன் சுதந்திரத்தை அறிவித்து தானும் இலக்கியம் என்று அழுந்தக் கூறிக் கொண்டது.
இந்தச் சிக்கல் என்னவென்று ஸ்டைனர் மேலும் விளக்குகிறார் இதற்கு முன் கண்டிராதபடி வளமான அறிவு இறப்பின் உண்மையுடன் நேரடியாக மோதுவதால் ஏற்படுவது இந்தச் சிக்கல்.
ஸ்டைனருக்கும் அவர் போன்றோருக்கும் அழகியல் வடிவங்கள் மேம்பட்ட தரிசன நிலை அம்சங்கள் உள்ளவை தாம் கூறப்பட்ட இடத்துக்கும் காலத்துக்கும் மேம்பட்டவை இந்த அம்சங்கள்.
நொடிப்பொழுதில் மாறும் இந்த மின்யுகத்தில் இத்தகைய மேம்பட்ட தரிசன நிலை அம்சங்கள் முழுக்க மறைந்து விட்டதாக ஸ்டைனருக்குத் தெரிகிறது.
இத்தகைய யுகத்தில் தற்காலிகமும் தன்னழிவும் அங்கீகரிக்கப்படுதல் பின் நவீனத்துவத்தின் எந்தப் பக்கத்தில் நாம் நிற்கிறோம் என்பதையும் கடந்த முப்பது ஆண்டுகளின் அறிவுஜீவி நிலைமையைப் பற்றி நம் எண்ணங்களையும் பொறுத்து நாம் ஸ்டைனரின் கருத்துக்களை சாதகமாகவோ பாதகமாகவோ அர்த்தப்படுத்திக் கொள்ளலாம்.
எனவே இக்கட்டுரையின் முதல் பாகத்தை இந்த மேற்கோளுடன் முடிக்கிறேன் சிலர் பின் நவீனத்துவச் சூழல் ஊக்கமுள்ளதாகத் தெரியவில்லை என்று முணுமுணுக்கலாம் ஆனால் இப்படிச் சொல்பவர்களை ஊக்குவிப்பது பின் நவீனத்துவத்தின் குறிக்கோளல்ல என்பதைச் சுட்டிக்காட்ட வேண்டியுள்ளது.
இரண்டாம் பகுதியையும் ஒரு மேற்கோளின் நடுவிலேயே ஆரம்பிக்கப் போகிறேன் ஒரு வேளை இன்னொரு மேற்கோளின் நடுவே முடித்தாலும் முடிக்கலாம்.
ஒரு மேற்கோளிலிருந்து இன்னொன்றுக்குத் தாவிச் செல்வதின் மூலமும் அடிக்கடி தன்னையே மேற்கோளாகக் காண்பிப்பது மூலமும் பின் நவீனத்துவப் பிரதி எங்கும் போகாது முன்னகர்ந்தது.....இப்படியே தன் முடிவைத் தாமதிப்பு செய்து அல்லது முடிய விடாது.
டிடரோ ஒரு முறை தன்னைப் பற்றிச் சொன்னது பின் நவீனத்துவப் பிரதிக்கும் பொருந்தும் காதால் கேட்பது கேட்டதைத் திரும்பிச் சொல்லும் இன்பத்திற்காகவே.
அதனால் இந்த இரண்டாம் பகுதி எதையோ நோக்கி முன்னகர்ந்து செல்கிறது என்ற மாயையை உருவாக்க இதோ ஒரு மேற்கோள் சில பொதுவான குறிப்புகளோடு தொடங்கலாம்.
அதன் துவக்கத்திலிருந்து முடிவு வரைசொல்லப்பட்ட நொடியில் பொய்யாக்கப்படும் ஒப்புதல்கள் மறுப்புகள் மூலம்பின் நவீனத்துவம் எப்படி முன்னகர்வது என்று தன்னைக் கேட்டுக் கொண்டது.
நண்பர்களுக்கு எழுத்தாளர்கள் விமர்சகர்கள் பேராசிரியர்கள் கலைஞர்கள் பின்வரும் இந்த இரு கேள்விகளுக்குப் பதில் கேட்டு ஒரு கடிதம் எழுதினேன் எனக்குப் பெருமகிழ்ச்சியூட்டும் வகையில் அனைவரும் பதிலளித்தனர் தம் பெயரை வெளியிடக்கூடாதென்ற நிபந்தனையுடன்.
உடை உணவு இருப்பு என வேறுபட்ட பல துறைகளிலும் பின் நவீனத்துவத்தின் அடையாளங்கள் தெரிய ஆரம்பித்து விட்டன புரிந்து கொள்ளக் கூடிய வடிவத்தில்.
இலக்கியரீதியாக பின் நவீனத்துவம் உருவானதன் காரணம் இரண்டாம் உலகப்போரில் யூதர்களின் ஒட்டுமொத்த அழிவான ஹோலோகாஸ்ட்டை எதிர்கொள்வதற்காகவே.
போருக்கு முற்பட்ட காலத்திய இலக்கியத்தின் பொருள்வடிவப் பிரிவினையால் ஹோலோகாஸ்ட் ஏற்படுத்திய ஐ எதிர்கொள்ள இயலவில்லை.
தருக்கம் ஒழுக்கம் ஆகிய இரண்டும் காட்டும் பாதையில் பயணம் முடிந்ததும் இப்பயணியைப் பூட்டிய பெட்டகத்திலிட்டு வழிபடுவதே மரபு பழந்தவஞானிகளின் சடலங்களைப் போல் அதே முறையில் அதே உபயோகமற்ற முடிவுடன்.
உண்மையென்னவெனில் அது உழப்பட்டு விதைக்கப்படாமல் கிடக்கும் நிலம் போன்று ஆணைக்குட்படவும் எதையும் அங்கீகரிக்கவும் எதனுடனும் சமரசம் செய்து கொள்ளவும் தயாராக இருப்பது.
காலப்போக்கில் அதுவே இந்த அந்த என்று நாமகரணம் செய்யப்பட்டு பெரிதாக்கப்படுகிறது அக்கலைகளை மக்களிடையே பெருமளவில் பரப்பும் பொருட்டு.
ஆனால் அடையாளப்படுத்தக் கூடிய அர்த்தமுள்ள எந்தவொரு இயக்கத்தையும் போல்இம்ப்ரெஷனிஸம் டாடாயிஸம் ஸர்ரியலிஸம் மாடர்னிஸம் அப்ஸ்ட்ராக்ட் எக்ஸ்ப்ரெஷனிஸம் முதலியன போல்பின் நவீனத்துவமும் ஒரு குறிப்பிட்ட காலம் வரை மேல் தளத்தில் பொங்கி நுரைத்து பின் அடித்தளத்துக்கு மூழ்கி அங்கிருக்கும் பிறவற்றோடு சேர்ந்து வளமான கலாச்சாரகலைக் கலவையின் ஒரு பகுதியாகிறது.
இந்த முழுகி அழுகும் கணமே அந்த இயக்கத்தின் மரணம் என்று அழைக்கப் படுகிறது.... இந்த இருபது பதில்களிலிருந்தும் நமக்குப் புலப்படுவது பின் நவீனத்துவம் நிச்சயமாக இறந்து விட்டது முடிந்து விட்டது என்பதுதான் அதைப் பொருளாதார அமைப்பு விழுங்கி ஜீரணித்து அதன் கழிவுகளை கலாச்சாரக் குழம்பில் மீண்டும் சேர்த்து விட்டதால்.
சிலர் இந்தச் சூழல் ஊக்கமுள்ளதாகத் தெரியவில்லை என்று முணுமுணுக்கலாம் ஆனால் இப்படிச் சொல்பவர்களை ஊக்குவிப்பது பின் நவீனத்துவத்தின் குறிக்கோளல்ல என்பதைச் சுட்டிக்காட்ட வேண்டியுள்ளது.
என்ன செய்வது எல்லா நல்ல பின் நவீனத்துவவாதிகளையும் போல் நானும் பிரதிக்குள் பிரதி சொன்னதையே திரும்பச் சொல்வது என்பவற்றால் பாதிக்கப் பட்டிருக்கிறேன்.
பதில் பின் நவீனத்துவ புனைவிலக்கியம் தொடர்ச்சி நீரோட்டம் தொகுப்பு நேர்கோடு வரலாற்றிலும் இலக்கியத்திலும் ஆகியவற்றிலிருந்து விலகி தொடர்ச்சியின்மை சிதறல் முடிவின்மை மையமின்மை புனைவு பற்றிய புனைவு பிரதிக்குள் பிரதி பன்முகத்தன்மை ஆகியவற்றிற்குச் சென்றது.
காலப்போக்கில் பின் நவீனத்துவ புனைவிலக்கியம் தொடர்பற்ற நிலைகளின் தொடுப்பாக கணங்களின் கூட்டலாக சம்பந்தம் புரியாத பட்டியல்களாக வார்த்தைக் கிறுக்கல்களாக மாறி இறுதியில் தன்னைத் தானே அழித்துக் கொண்டது.
பின் நவீனத்துவ இலக்கியத்தின் சுவையும் முக்கியமும் அதன் பலவீனமும் கூட என்னவென்றால் அது மொழியின் இயற்கையான தளைகளை மீறி மொழிக்கு அப்பாற்பட்டதைக் கூற முயன்றதுதான்.
அது ஒரு மறுபடைப்பு புதிதாய் ஒன்றையும் படைக்காமல் புதிதல்லாதை மீண்டும் மீண்டும் படைக்கிறதுசூரியன் எப்படி வேறு வழியில்லாமல் தினம் தினம் புதிதல்லாததன் மேல் கண்விழிக்கிறதோ அது போல்.
பின் நவீனத்துவப் படைப்பிலக்கியம் நமக்கு அளித்தது அதுவரை மனிதனின் தனிப்பட்ட அல்லது ஒட்டுமொத்த ஞாபகங்களிலிருந்து மறைக்கப்பட்ட ஒதுக்கப்பட்ட விரட்டப்பட்டவற்றையே.
தனது புத்தகத்தில் ரோலண்ட் பார்த்தெஸ் சுட்டிக்காட்டுவது போல் தன் எழுத்திலிருந்து உணரக் கூடாதது என்னவென்பதை எழுத்தாளரால் தேர்ந்தெடுத்து எழுத முடியாது.
இந்த வித்தியாசத்தின் மையத்துள் அந்தப் பின் நவீனத்துவ எழுத்தாளன் வித்தியாசமாய் இருப்பதற்கும் எவ்வளவு குழப்பமாகவும் குழம்பியதாகவும் உலகம் இருந்தாலும் தன் வழியில் அந்த உலகைக் காண்பதற்கும் எழுதுவதற்கும் தனக்கு உரிமை உண்டென்று உணர்ந்தவன்.
அழைக்கிறேன் என்பதைக் கவனிக்கவும் எழுதுவதென்பது ஒரு வித்தியாசத்தைப் படைப்பதே புனைவு என்பது யதார்த்தத்தின் பிம்பம் என்று நம்ப வைக்கும் உபகரணமல்ல எழுத்து.
மரபுவழி யதார்த்த புனைவிலக்கியம் என்பது ஒன்று போலத் தெரிவதன் பிரதிநிதித்துவ வடிவம் என்றால் பின் நவீனத்துவ புனைவிலக்கியம் என்பது வித்தியாசத்தின் வடிவம் ஆகும்எது வித்தியாசமோ அதன் விடுதலை.
இச்சிந்தனை தருக்கமும் மறுப்பும் அற்றது பன்மையை வரவேற்பது அங்கீகரிக்கப்பட்டதிலிருந்து விலகும் பாதைகளை உள்ளடக்கியது ஒப்புதல் உள்ளது அதே நேரத்தில் தனிப்படுத்துவதை உபகரணமாகக் கொண்டது பாண்டித்திய விதிகளுக்குள் கட்டுப்படாது தீர்வில்லாத கேள்விகளை எதிர்கொண்டு மீண்டும் மீண்டும் விளையாடும் வேறுபட்ட சிந்தனை.
தன்னையே ஒரு விளையாட்டாய் விளையாட்டுப் பொருளாய் போகப்பொருளாய்க் கூட வாசகருக்குச் சமர்ப்பித்துக் கொண்டு வாசகரைத் தன்னுடன் விளையாடச் சொல்கிறது பின் நவீனத்துவப் புனைவிலக்கியம்.
டானல்ட் பார்த்தெல்மின் ஜான் பார்த்தின் ஸ்டாவ் காட்ஸின் ராபர்ட் கூவரின் முதலியனவற்றைப் படித்தால் பின் நவீனத்துவப் புனைவுகள் தம்மை விளையாட்டுப் பொருளாய் அளிப்பது புரியும்.
அல்லது ரானல்ட் பார்த்தெஸ் தன் நாவலில் மகிழ்ச்சியுடன் காண்பிப்பது போல் பின் நவீனத்துவப் புனைவுகள் இன்பத்தைப் பேச வழி கண்டுபிடித்தனஇல்லை அதை விடப் பெரிதாய் பேரின்பத்தை உயர்த்திக் எதிர்கொள்ள விரும்புவதில்லை.
விமர்சகர் ஆலன் ப்லூம் தனது புத்தகத்தில் பின் நவீனத்துவத்தை முற்றும் நிராகரிக்கிறார் நீடித்து நிற்கும் முக்கியமான ஒரு புத்தகம் கூட பின் நவீனத்துவ இயக்கத்தின் காலத்தில் எழுதப்படவில்லை என்கிறார் இவர்.
அவன் வாழ்க்கைக் குணநலன்பண்புகள் என்பவை வெறும் கருத்துக்கள் என்றும் ஒரு கருத்து அடுத்ததை விடச் சிறந்தது இல்லை என்றும் நினைப்பவன்.
எனவே திசை அறியாத இந்தப் பின் நவீனத்துவ எழுத்தாளன் எதையும் ஒப்புக்கொள்ளுதல் அறியாமை எதிர்வாதம் என்ற நிலைகளில் வாழ்ந்திருந்தான்.
ஆனால் முப்பதுகளிலும் நாற்பதுகளிலும் சித்தரிக்கப்பட்ட யதார்த்தத்தின் மாயைப் பிம்பங்களை விட எண்பதுகளில் வெளிவந்த புதுயதார்த்தைத்தை விட இப்போது வரும் செயற்கை யதார்த்தத்தை விட பின் நவீனத்துவத்தின் குழம்பிய அன்றாட இருப்பு சரியெனத் தோன்றுகிறது.
ஆலன் ப்லூமைப் போன்றோர்தான் பின் நவீனத்துவத்தை முடித்தது அல்லது யாரையும் நெருடாத பாண்டித்திய விவாதத் தலைப்பாக மாற்றி இன்னொரு கலாச்சாரப் பிரதேசத்திற்கு அனுப்பியது.
இன்றைய நாட்களில் பல வகையான பல அறிவற்றவர்கள் பிரதியையும் அதன் இன்பத்தையும் ஒதுக்குவதற்கு ஆணையிட்டிருக்கிறார்கள் ரானல்ட் பார்த்தெஸின் மேற்கோள் கலாச்சாரக் கட்டுப்பாடு அரசியல் ஒழுக்கக்கூறு தெளிவில்லாத நடைமுறை வழக்கு பிடிவாதக்கார பகுத்தறிவுவாதம் அறிவற்ற ஏளனம் அல்லது சொல்லாடலின் அழிவு ஆகியவற்றின் மூலம்.
டானல்ட் ஹர்ஷின் முறையான அறிதலுள்ள கலாச்சாரத்திற்கான பட்டியல் பழங்காலத்து பாணி இலக்கியத்தின் மறு உயிர்ப்புக்காக ராபர்ட் ரிச்மன் விடுத்த அறைகூவல் பழங்காலக் கல்விமுறைக்குத் திரும்புமாறு வில்லியம் பென்னட்டின் வேண்டுகோள் இவை எல்லாம் பழையன தரும் வசதிக்கு இடையூறாகும் பின் நவீனத்துவ வாதிகளை நசுக்குவதற்கான முயற்சிகளே.
இந்த அறிவற்றவர்கள் ரானல்ட் பார்த்தெஸின் வார்த்தைகளில் புதியன தரும் வித்தியாசத்தை விரும்பாமல் அதே பழையனவற்றைப் பாதுகாக்க விரும்புகிறார்கள்.
அதனால் சங்கடம் தரும் எல்லா புதிய பரிசோதனை முயற்சிகளையும் அவர்கள் எதிர்க்க அல்லது நிராகரிக்க வேண்டியுள்ளது அலுப்பு தட்டும் அளவுக்கு.
அவர்களது சரித்திரம் கலாச்சாரம் உளவியல் பற்றிய சாத்தியக்கூறுகளைக் கலைக்கிறது வார்த்தைகளுக்கும் சுட்டுப்பொருளுக்கும் உள்ள வசதியான உறவைக் குலைக்கிறது வாசகர்களுக்கு மொழியுடனும் யதார்த்தத்துடனும் உள்ள உறவைக் கேள்விக்குறியாக்குகிறது.
மிஷெல் ஃபூக்கோ இதை மொழிப்பெயர்ச்சி அல்லது உடைதல் என்கிறார் இது மொழியைத் தாழ்த்துகிறது இதையும் அதையும் பெயரிடுவதைத் தடுக்கிறது சாதாரண வார்த்தைகளின் அர்த்தத்தையும் மாற்றி அழிக்கிறது வரிகள் எழுதப்படும் நியதிகளை மட்டுமின்றி வார்த்தைகளை அவற்றின் சுட்டுப்பொருளோடு பிணைக்கும் கண்ணுக்குத் தெரியாத நியதிகளையும் அழிக்கிறது.
இந்த அணுகுமுறையில் வாசகர் உற்சாக வேகமின்றி மரியாதைக்காகத் தரும் கவனத்தை மட்டுமே பிரதி பெறுகிறது ஏதோ சுமார் எனும்படி அமையும் கலை பெறும் கவனம்.
படிப்பு அணுகுமுறை புனைவைச் சாத்தியமாக்கிய பழைய தெரிந்த அடிப்படைக்கே வாசகரைத் திரும்ப அனுப்புகிறதுஅதாவது வாசகருக்குத் தனிப்பட்ட ஆர்வமில்லாத அடிப்படை.
புள்ளி அணுகுமுறை பிரதிக்குள் வாசகரைப் பிணைத்து ஓர் உற்சாகத்தையும் கண்டுபிடிப்பு உணர்வையும் கூடவே ஒரு சங்கடத்தையும் விளைவிக்கிறது.
ஆனால் எளிதாக அடையாளம் காண்பதற்கும் அடையாளம் காண முடியாத வலிக்குமிடையே தேர்வு செய்ய வேண்டுமெனில் புள்ளி முறை சிறந்ததாகத் தெரிகிறது.
ஏனெனில் பின் நவீனத்துவம் ஏற்கெனவே கீழ்க்கண்டதைத் தெளிவுபடுத்தி விட்டது வரலாறு என்பது ஏற்கெனெவே கூறப்பட்டு இன்மையாக்கப்பட்ட புனைவு ஏற்கெனவே கண்டு மறக்கப்பட்ட கெட்ட கனவுமுக்கியமாக மேற்கத்திய உலகில்....பல நூற்றாண்டுகளாக தன் கடந்த காலத்துக்கு ஏற்ற வலியைத் தேடிக் கொண்டிருக்கும் மேற்கத்திய உலகில்.
நானும் என் சக பின் நவீனத்துவ எழுத்தாளர்களும் புதுமைகள் தேவையில்லை என்று வெகுஜன ஊடகங்களின் தேவைகளைப் பூர்த்தி செய்யும் புதுயதார்த்தத்துக்கு இலக்கியத்தைத் தாரை வார்க்கப் போவதில்லை.
என்றும் போல் இன்றும் இலக்கியம் சாத்தியமாகாததை எதிர்கொள்கிறது குறைபட்ட மொழியையும் யதார்த்தத்தை முழுதாய்ப் புரிந்து கொள்ள இயலாத எண்ணத்தையும் எதிர்கொள்கிறது.
ஆயினும் புது வடிவங்களின் தேடல்கள் மூலம் இலக்கியமென்பது மீண்டும் மீண்டும் சாத்தியமற்றவைக்கு உயிர் கொடுத்துக் கொண்டேயிருக்கும்.
ஐம்பது வருடங்களுக்கு முன் தன் கதையின் வாயிற்படியில்பின் நவீனத்துவத்தின் வாயிற்படியில் நின்றவாறு பெக்கெட்டின் கேட்கிறான் எங்கு இப்போது ?
அதன் இயல்பினாலும் அர்த்தத்தினாலும் பின் நவீனத்துவ காலத்திலும் பின் தற்காலிகத்திலும்அதாவது ஒரு விதமான எதிர்காலத்துவத்தில் பின் நவீனத்துவம் உயிர்த்து செயலாற்றியது.
கடந்த காலம் நிகழ்காலம் எதிர்காலம் என்ற பதங்களை விடுத்து அவற்றிற்குப் பதிலாக முன்னர் தற்போது பின்னர் என்ற பதங்களைப் பிரயோகிக்கலாம்.
தற்போது என்பது காலக்கோட்டில் நிலைத்த ஒரு புள்ளி அல்லஅதாவது நம் நிகழ்காலம் அல்ல அது முன்பு நடந்ததாலும் பின்பு நடந்ததாலும் வரையறுக்கப்பட்டு எப்போதும் நகர்ந்து கொண்டேயிருக்கும் ஒரு புள்ளி.
ஒரு வகையில் எல்லா இஸங்க ளும் அவை தோன்றிய நாட்ஸிஸம் ஃபாஸிஸம் காம்யூனிஸம் ஃப்யூச்சரிஸம் ஸர்ரியலிஸம் எக்ஸிஸ்டென்ஷியலிஸம் இன்னும் பிற இஸங்கள் எல்லாமே அவற்றிற்கு முற்பட்ட லட்சியவாதக் கொள்கை அல்லது அழகியலின் அடிப்படையில் அமைந்தவைஅதாவது எல்லா இஸங்களும் ஆனவை.
அது அழுகிக் கொண்டிருந்த ஓர் இயக்கத்தின் செயற்கைச் சித்தரிப்பு முன்னர் இருந்ததன் கடந்து போனதன் அடையாளம்இங்கு நான் நவீனத்துவத்தைப் பற்றிச் சொல்கிறேன்.
இதனால்தான் பின் நவீனத்துவப் புனைவிலக்கியம் என்பது புதுமை இயக்கம் என்று அழைக்கப் பட்டாலும் அது மனிதப் புரிதலுக்கு அப்பாற்பட்ட அதிசய அனுபவமாகவும் அதே சமயம் வரலாற்றைப் பின்னோக்கித் திருப்பும் அத்தியாவசியமாகவும் அமைகிறது.
ஏனெனில் பின் நவீனத்துவக் கலாச்சாரத்தில் பொதுநடைமுறைக் கலைக்கும் புதுமைக் கலைக்கும் உள்ள எல்லைக்கோடு அழிய ஆரம்பித்தது.
மேட்டிமை கலைக்கும் பாப்கலைக்கும் உள்ள வேறுபாடு பின் நவீனத்துவத்தின் ஒரு முக்கிய அம்சமாகும் இன்று இந்த வேறுபாட்டை நிலைநாட்டுவது மிகக் கடினம்.
கிப்ஸனின் ஸைபர்பங்க் நாவல் வித்தியாசமான முறைகளைப் பயன்படுத்துவதால் வெட்டி ஒட்டப்பட்டவை பிற பிரதிகள் வினோதமான பதப் பிரயோகம் காலப்பெயர்ச்சி அது பின் நவீனத்துவம் ஆகுமா ?
சில தொலைக்காட்சி நிகழ்ச்சிகள் பல பின் நவீனத்துவ புதுமைகளைப் புகுத்தினாலும் இடம்பெறுவது தொலைக்காட்சி ஊடகமென்பதால் அவை பாப்கலையா ?
குறிப்பாக பொருளாதாரச் சந்தை அதாவது முதலாளித்துவம் முன்பு குறுக்கிடாத துறைகளில் இன்று விரிந்துள்ளது அதாவது முன்பு சந்தைப் பொருட்களாகக் கருதப்படாதவற்றிற்கும் இன்று குறிப்பிடத்தக்க லாபகரமான சந்தை இருக்கலாம் என்று கண்டுபிடித்துள்ளது மிகவும் புதுமையான புரட்சிகரமான அதிர்ச்சிகரமான சங்கடப்படுத்தக்கூடிய கலைகளுக்கும் முதலாளித்துவ அமைப்பைக் குலைப்பதையே தம் குறிக்கோள் என்று கூறிக்கொள்ளும் கலைகளுக்கும் கூட.
ஒரு நாணயமான பிரஜை வாசகன் எழுத்தாளன் என்ற முறையில் நான் அப்புத்தகத்தைக் கடனே என்று வாசித்தாலும் அது வெறுப்பையும் சலிப்பையும் ஏற்படுத்தும் ஒரு அறிவுபூர்வமான எதிர்வினையையும் என்னுள் ஏற்படுத்தாது என்றே எதிர்பார்த்தேன்.
ஆனால் ஏதோ ஒரு உந்துதலால் அந்த நாவலின் பெரும் பகுதியை படித்து விட்டேன் இப்படிப்பட்ட வக்கிரக் கதைகள் எப்படி முடியுமென்பதில் எனக்கு ஆர்வம் இல்லாததால் கதையை முடிக்கவில்லை.
இப்போதுள்ள பல புதுமை எழுத்தாளர்கள் பின் நவீனத்துவ யுகத்தில் வளர்ந்து பின் நவீனத்துவத்தை உருவாக்கியவர்களைப் பார்த்துப் படித்தவர்கள்.
இந்தப் பின் நவீனத்துவத்திற்குப் பிற்பட்ட தலைமுறைக்கும் முந்திய தலைமுறையைப் போல் தன் சொந்த வழியில் யதார்த்தத்தைப் பார்ப்பதற்கு உரிமை உண்டுஅது எவ்வளவு நம்ப முடியாததாய் செயற்கையாய் கோணலாய் இருந்தாலும் சரி.